മരിച്ചവര്ക്ക് അടിയന്തര സഹായവും പരിക്കേറ്റവര്ക്ക് സൗജന്യ ചികിത്സയും കൊല്ലം: അഴീക്കലില് വള്ളം മറിഞ്ഞ് ഉണ്ടായ അപകടത്തില് മരിച്ച ആലപ്പുഴ ജില്ലയിലെ ആറാട്ടുപുഴ തറയില്ക്കടവ് സ്വദേശികളായ സുദേവന്53, തങ്കപ്പന്70, ശ്രീകുമാര്52, സുനിദത്ത്24 എന്നിവര്ക്ക് അടിയന്തര ധനസഹായമായി 10000 രൂപയും പരിക്കേറ്റ തറയില്ക്കടവ് സ്വദേശികളായ തരുണ്, അരവിന്ദന്, അനീഷ്, റിജു, സോമന്, ഭാനു, ബിജു, അക്ഷകുമാര്, സജീവന്, രമണന്, ബൈജു, സുമേഷ് എന്നിവര്ക്ക് 5000 രൂപയും നല്കുമെന്ന് ഫിഷറീസ് വകുപ്പ് മന്ത്രി സജി ചെറിയാന് അറിയിച്ചു. മരണമടഞ്ഞവരുടെ വീട്ടിലും പരിക്കേറ്റവരെ കരുനാഗപ്പള്ളി താലൂക്ക് ആശുപത്രിയിലുമായി കൃഷി വകുപ്പ് മന്ത്രി പി. പ്രസാദിനൊപ്പം സന്ദര്ശിച്ച ശേഷമാണ് പ്രഖ്യാപനം. പരിക്കേറ്റവര്ക്ക് ചികിത്സ സൗജന്യമായി നല്കും. മരണമടഞ്ഞവരുടെ കുടുംബത്തിന് കൂടുതല് ധനസഹായം നല്കുന്നത് സംബന്ധിച്ച് ഉചിതമായ തീരുമാനം കൈക്കൊള്ളുമെന്നും മന്ത്രിമാര് അറിയിച്ചു. എംഎല്എമാരായ പി. പി. ചിത്തരഞ്ജന്, സി. ആര്. മഹേഷ് എന്നിവരും മന്ത്രിമാര്ക്കൊപ്പമുണ്ടായിരുന്നു.